text: الفرص المقدمة كانت بلاساس في نوعية الدورات التكوينية، في نوعية المدربين. المتابعة التي تقدمها الجمعية سوف تكون لها الوقع الاجابي في التشجيع لذلك نرجو أن تستمر
  توّة عندي الثقة في روحي أكثر و نعرف وين نلوّج على خدمة. نظرتي في الحياة تبدلت. و فريق شبابنا أملنا متواضعين معانا. تعلمت ما نحقرش روحي بالعكس نطوّر مهاراتي و نركّز على أهدافي
  ايمان العبيدي
  برنامج فرص عطاني فرصة نحكي على فكرة مشروعي و هذا زاد حفزني أكثر. توّة وليت نعرف كيفاه نبيع روحي زادة. جمعية شبابنا أملنا خلاتني نمّن بروحي و بقدرتي في تحقيق أهدافي
  مروى صوابني
  لـــــــــقد تعلمت مهارات جديدة وكيفية كتابة سيرة ذاتية. تعلمت ايضا كيفية الاستعداد للعمل. فريق الجمعية منحنى الامل الذى شجعنى على تقديم شخصيات ناجحة
  نجاة نصير
  وليت نعرف اللّي فما خدم موش كان في القطاع العام حتى في القطاع الخاص زادة. . فريق شبابنا أملنا ألهمنا من خلال العباد الناجحة في مجالها الي جاو بش يشاركونا قصص نجاحهم و تجاربهم الخاصة الي زاد حفزنا بش نكونو كيفهم و الا خير
  زهرة العريبي
  جمعية شبابنا أملنا خلاتني نعرف شنوّة الحاجات المغرومة بيهم و عاونتني باش نختار ثنيتي المهنية. توّة نحس في روحي عندي الالهام و ثقة في روحي
  وفاء عبيدلي
  تعلمت كيفاه نتعامل مع الناس، توّة وليت عندي الثقة في روحي و راكزة أكثر. نحس في روحي مرتاحة أكثر في الخدمة متاعي
  سعاد حوات
  في البرنامج تعلمت مهارات جديدة و عرفت كيفاه نتجنب برشا أغلاط كنت نعمل فيهم. تعلمت زادة كيفاه نبني مشروعي الخاص. فريق شبابنا أملنا خلاني نتشحن بموجات إجابية و عطاني أمل
  أيمن قارسي
  برنامج فرص عاوني باش نعرف قدراتي و كيفاه نوظّفها. وليت نعرف نجّح في مقابلة العمل اللي عديتها. زيد الفريق ياسر طيارة و يعاونوا عاللخر و محلاهم
  أحلام همامي
  المدربين علموني كيفاه نبدى مشروعي مالصفر. و فريق شبابنا أملنا زادة ألهمنا من خلال أمثلة شخصيات ناجحة، قوولي ثقتي في روحي و وفرولنا فرص. برنامج فرص اقصى من حياتي معجم الخوف من الفشل
  هيثم الجوادي
  مروى بن سلامة
  البرنامج عاوني باش نبدا مشروعي الخاص و نتجنب أغلاط ما كنتش نعرفهم قبل. المدربين عطاونا برشا أمل و علمونا كيفاه نبنيو فكرة و نحقق الهدف متاعي كيف مشيت لندوات و قابلت أصحاب مشاريع، تعلمت الأخطاء اللي لازم نتجنبها
  اكتشفت المواهب اللي عندي و وليت عندي الثقة في روحي، كنت قبل نخاف ما نمشيش لمقابلة عمل توّة متعدش نضيّع حتى فرصة
  مريم همامي
  صابرين بن عمّار
  تعلمت حاجات جديدة منها كيفاه نكتب رسالة تحفيزية. و تعلمت زادة كيفاه نحضّر روحي لمقابلة عمل. فريق شبابنا أملنا عطاني أمل و حفزني من خلال تقديم أملة شخصيات ناجحة
  جمعية شبابنا أملنا عطاتنا أمل. علمونا كيفاه نمنو بمهاراتنا و ماعمرنا نحقرو فكرة و اللي أنا نجم نبدى خطوة بخطوة و فاللّخر ننجح
  ياسمين طايع
  برنامج فرص بدلّي تخمامي، كنت نلوّج على خدمة توّة وليت نحب نحل مشروع. فريق شبابنا أملنا علمني نمّن اللّي مافمّاش مستحيل و اللّي المشكل مش في بلادنا، أحنا هوما الحلّ
  سرور بولعابي
  المرشد المهني عاوني باش نلقى خدمة و ما نسلمش. عن طريقة "استكشاف طبيعة الخدمة" تعلمت برشا حاجات ما كنتش نعرفهم في مجال اختصاصي و خذيت فرصة نكون مع فريق عمل في الخدمة
  صفاء بن عثمان
  فريق شبابنا أملنا شجعنا باش نقدمو و نصنعو التغيير. الفرص اللي قدموهالنا عطاتنا أمل و تعلمنا برشا حاجات باش يعونونا في المستقبل
  جلال الرداوي
  تعلمت نكتب سيرة ذاتية و رسالة تحفيزية. قبل فرص كنت نخاف نقدّم خطوة القدّام توّة عندي ثقة أكثر في روحي